Държавен вестник, бр. 66, 2007 г., стр. 137

Б Р О Й  66
Д Ъ Р Ж А В Е Н   В Е С Т Н И К
С Т Р .  137
Глава 9.3
се заменя със следното:
“ Г л а в а  9 . 3
ДОПЪЛНИТЕЛНИ ИЗИСКВАНИЯ ЗА КОМПЛЕКТОВАНО ПРОИЗВЕДЕНИ ИЛИ
ДООКОМПЛЕКТОВАНИ ПРЕВОЗНИ СРЕДСТВА EX/II ИЛИ EX/III, ПРЕДНАЗНАЧЕНИ ЗА
ПРЕВОЗ НА ВЗРИВНИ ВЕЩЕСТВА И ИЗДЕЛИЯ (КЛАС 1) В ОПАКОВКИ
9.3.1
Материали, които трябва да се използват за конструкцията на каросериите на превоз-
ните средства
В конструкцията на каросериите на превозните средства не трябва да се използват
никакви материали, които биха могли да образуват опасни съединения с превозвани-
те взривни вещества.
9.3.2
Отоплители с гориво
9.3.2.1
Отоплители с гориво могат да бъдат инсталирани в ЕХ/II и ЕХ/III само за отопляване
на кабината на водача или на мотора.
9.3.2.2
Отоплителите с гориво трябва да отговарят на изискванията, описани в 9.2.4.7.1,
9.2.4.7.2, 9.2.4.7.5 и 9.2.4.7.6.
9.3.2.3
Изключвателят за отоплителното устройство може да бъде инсталиран извън каби-
ната на водача.
Не е необходимо да се доказва, че топлообменникът издържа на редуцирания цикъл
на последействие.
9.3.2.4
В товарното отделение не трябва да се монтират никакви отоплители с гориво или
резервоари за гориво, източници на захранване, входящи отвори на въздух за горив-
ния процес или на въздух за отопление, както и изходи на ауспухови тръби, необхо-
дими за работата на отоплителите с гориво.
9.3.3
Превозни средства EX/II
Превозните средства трябва да бъдат проектирани, конструирани и оборудвани така,
че взривните вещества да са защитени от външни опасности и от атмосферно влия-
ние. Те трябва да са или затворени, или покрити. Покривалата трябва да са устойчиви
на скъсване и да са от непромокаем материал, който е трудно запалим1 . Те трябва да
са опънати така, че да покриват товарното пространство от всички страни.
Всички отвори на товарното отделение на затворените превозни средства трябва да
имат заключващи се и плътно прилягащи врати или капаци. Отделението за водача
трябва да е отделено от товарното отделение с плътна стена.
9.3.4
Превозни средства EX/III
9.3.4.1
Превозните средства трябва да бъдат проектирани, конструирани и оборудвани така,
че взривните вещества да са защитени от външни опасности и от атмосферно влия-
ние. Тези превозни средства трябва да бъдат затворени. Отделението за водача трябва
да е отделено от товарното отделение с плътна стена. Подът на товарното отделение
трябва да е цял. Може да бъдат монтирани анкери за закрепване на товара. Всички
свръзки трябва да са заварени. Всички отвори трябва да имат възможност да бъдат
заключвани. Те трябва да бъдат конструирани и поставени така, че да могат да се
покриват изцяло.
9.3.4.2
Каросерията трябва да е направена от топло- и огнеустойчив материал с минимална
дебелина 10 mm. Материалите, които са класифицирани като Клас B-S3-d съгласно
стандарт EN 13501-1: 2002, се приема, че изпълняват тези изисквания.
Ако използваният за каросерията материал е метал, цялата вътрешност на каросери-
ята трябва да е покрита с материали, задоволяващи същите изисквания.
9.3.5
Двигател и товарно отделение
Двигателят за пътните превозни средства ЕХ/II и ЕХ/III трябва да бъде разположен
пред предната стена на товарното отделение. Може да е разположен и под товарното
отделение при условие, че това е извършено по такъв начин, че каквато и да е свръх-
топлина да не представлява опасност за товара при повишаване на температурата на
вътрешната повърхност на товарното отделение над 80 °С.
 1 Ако е запалим, това изискване ще се счита за изпълнено, ако в съответствие с процедурите, описани
в стандарта ISO    3795:1989 “Пътни превозни средства и трактори и земеделска и горска техника—Опре-
деление на поведението на горене на материалите за вътрешно оборудване”, образци от  покриващата
материя горят със скорост не по-голяма от 100 mm/min.